Адказ другога ментара. Многае залежыць ад жадання і магчымасцей вучня. Калі вы бачыце, што ваша ўзаемная работа дае станоўчы вынік, то трэба ісці да канца. Калі вучань не зацікаўлены і толькі робіць выгляд, што працуе, то трэба пра гэта яму сказаць і падвесці вынік сумеснай работы. А ўвогуле, дамаўляйцеся з ім адразу аб колькасці дзён ці разоў выпраўлення памылак. З вашага боку гэта будзе сумленна і справядліва. Вы даяце вучню шанс, але абмяжоўваеце яго ў часе. Такім чынам, ён будзе адчуваць адказнасць за сумесную справу, выкарыстоўваючы прадастаўленую магчымасць.